CELEX: C2007/315/62
Language: fi
Date: 2007-12-22 00:00:00
Title: Asia T-194/04: Yhteisöjen ensimmäisen oikeusasteen tuomioistuimen tuomio 8.11.2007 — Bavarian Lager v. komissio (Oikeus tutustua asiakirjoihin — Asetus (EY) N:o 1049/2001 — Jäsenyysvelvoitteiden noudattamatta jättämistä koskevaan menettelyyn liittyvät asiakirjat — Päätös, jolla tutustumisoikeus evätään — Luonnollisten henkilöiden suoja henkilötietojen käsittelyssä — Asetus (EY) N:o 45/2001 — Yksityiselämän käsite)

22.12.2007   
            
            
               FI
            
            
               Euroopan unionin virallinen lehti
            
            
               C 315/33
            
         Yhteisöjen ensimmäisen oikeusasteen tuomioistuimen tuomio 8.11.2007 — Bavarian Lager v. komissio
   (Asia T-194/04) (1)
   
   (Oikeus tutustua asiakirjoihin - Asetus (EY) N:o 1049/2001 - Jäsenyysvelvoitteiden noudattamatta jättämistä koskevaan menettelyyn liittyvät asiakirjat - Päätös, jolla tutustumisoikeus evätään - Luonnollisten henkilöiden suoja henkilötietojen käsittelyssä - Asetus (EY) N:o 45/2001 - Yksityiselämän käsite)
   (2007/C 315/62)
   Oikeudenkäyntikieli: englanti
   Asianosaiset
   
      Kantaja: The Bavarian Lager Co. Ltd (Clitheroe, Yhdistynyt kuningaskunta) (edustajat: aluksi solicitor J. Pearson ja solicitor C. Bright, sittemmin solicitor J. Webber ja solicitor M. Readings)
   
      Vastaaja: Euroopan yhteisöjen komissio (asiamiehet: C. Docksey ja P. Aalto)
   
      Väliintulija, joka tukee kantajan vaatimuksia: Euroopan tietosuojavaltuutettu (asiamies: H. Hijmans)
   Oikeudenkäynnin kohde
   Kanne, jossa vaaditaan kumoamaan 18.3.2004 tehty komission päätös, jolla hylättiin kantajan pyyntö saada tutustua kokonaisuudessaan pöytäkirjaan, joka oli laadittu erään jäsenyysvelvoitteiden noudattamatta jättämistä koskevan menettelyn yhteydessä pidetyssä kokouksessa, ja toteamaan, että komissio oli virheellisesti lopettanut Ison-Britannian ja Pohjois-Irlannin yhdistyneen kuningaskunnan hallitusta vastaan EY:n perustamissopimuksen 169 artiklan nojalla (josta on tullut EY 226 artikla) aloitetun menettelyn
   Tuomiolauselma
   
               1)
            
            
               Kumotaan 18.3.2004 tehty komission päätös, jolla hylättiin pyyntö saada tutustua 11.10.1996 pidetyn kokouksen täydelliseen pöytäkirjaan, johon sisältyvät kaikki nimet.
            
         
               2)
            
            
               Komissio velvoitetaan korvaamaan The Bavarian Lager Co. Ltd:n oikeudenkäyntikulut.
            
         
               3)
            
            
               Euroopan tietosuojavaltuutettu vastaa omista oikeudenkäyntikuluistaan.
            
         
      (1)  EUVL C 201, 7.8.2004.